Public procurement notice: Contract Notice
Published: 2024-11-29
Region: DK011
Contract type: Services
Procedure: Open procedure
CPV classification: 71310000 | 71311000: Civil engineering consultancy services | 71311300
Estimated value: 14500000 DKK
Submission deadline: 2025-01-14
Award criteria: price, quality

Technical requirements: Se udbudsloven § 137, stk. 1, nr. 2.
__________________________________________________________________________________
DOKUMENTATION: Ved tilbudsgivning skal tilbudsgiver udfylde det fælles europæiske udbudsdokument (ESPD) som foreløbigt bevis for ikke at være omfattet af udelukkelsesgrundene. 
Den tilbudsgiver, med hvem ordregiver agter at indgå kontrakt, skal forinden kontrakttildeling fremsende serviceattest fra Erhvervsstyrelsen eller tilsvarende dokumentation, jf. udbudsloven § 135, stk. 1-3 samt § 137, stk. 1, nr. 2. Dokumentationen skal opfylde kravene i § 153, og den må højest være 6 måneder gammel. Ovennævnte dokumentation skal ligeledes fremsendes for enheder (underleverandører/underrådgivere/underentreprenører), som 
tilbudsgiveren har baseret sin økonomiske og finansielle kapacitet eller tekniske og faglige kapacitet på med henblik på opfyldelse af minimumskrav.
__________________________________________________________________________________
UDBUDSLOVEN § 134a:
Udover ovennævnte udelukkelsesgrunde gøres opmærksom på udbudsloven § 134a, der medfører, at ordregiver skal udelukke tilbudsgivere, som er etableret i et land, der er optaget på EU-listen over ikkesamarbejdsvillige skattejurisdiktioner og ikke har tiltrådt GPA-aftalen eller øvrige handelsaftaler, som er forpligtende for Danmark.
På grundlag af Lov 2024-06-11 nr. 624 om anlæg af en tredje Limfjordsforbindelse anlægger Vejdirektoratet en ca. 20 km firesporet motorvej vest om Aalborg via Egholm med forbindelse til E45 Nordjyske Motorvej i syd og E39 Hirtshalsmotorvejen i nord. 
Anlæg af motorvejen sker i åbent land. Der skal etableres to udfletningsanlæg, fem tilslutningsanlæg og foretages omlægning af en række lokale veje og stier. Der skal etableres ca. 50 bygværker, heraf tre banekrydsninger, to dalbroer (tvillingebroer) og to lavbroer (tvillingebroer) samt opsættes støjskærme.
Nærværende udbud omhandler projektering og udbud af to vejbroer over bane nord for Limfjorden, hvor motorvejen skal føres over den eksisterende Aalborg Lufthavnsbane ved Lufthavnsvej og over den eksisterende jernbane Aalborg – Frederikshavn (Vendsysselbanen) mellem Thistedvej og Høvejen.
Der henvises til udbudsmaterialet for en nærmere gennemgang af projektet. 
____________________________________________________________________________________________
Den anslåede værdi i pkt. 2.1.3 er udtryk for et skøn. Kontraktværdien forventes at blive mellem 13.000.000 og 15.000.000 kr., ekskl. moms
Tilbudsgiver skal oplyse virksomhedens nettoomsætning for det seneste regnskabsår i udfyldt "Det fælles europæiske udbudsdokument" (ESPD).
Den påtænkte vinder af udbuddet skal inden tildeling, som dokumentation for nettoomsætning, fremsende kopi af årsregnskab eller revisorpåtegnet oplysning om nettoomsætning.
For virksomheder, der har været etableret i en kortere periode, fremsendes oplysningerne for så lang en periode af regnskabsåret som muligt.
Hvis tilbudsgiver er en sammenslutning af virksomheder, skal oplysningerne gives for hver enkelt virksomhed, idet summen af virksomhedernes nettoomsætning skal opfylde minimumskravet.
Hvis tilbudsgiver er en sammenslutning af virksomheder, skal der gives fuldmagt til en person, der bemyndiges til at tegne sammenslutningen. Samtlige deltagende virksomheder hæfter solidarisk for kontraktens opfyldelse.
Hvis tilbudsgiver baserer sig på andre enheders formåen (fx underleverandører eller andre enheder i koncernen), skal tilbudsgiver godtgøre, at de har ret til at råde over de nødvendige ressourcer hos disse enheder. Dette skal ske ved at fremlægge tilsagn fra disse enheder i form af en erklæring om solidarisk hæftelse.
Der ønskes ikke økonomiske og finansielle oplysninger om øvrige planlagte underleverandører, hvis økonomiske og finansielle kapacitet tilbudsgiveren ikke baserer sig på med henblik på at opfylde minimumskravet.
_________________________________________________________________________________
Minimumskrav til egnethed: Nettoomsætning for seneste regnskabsår skal være mindst 20 mio. DKK.
Tilbudsgiver skal i ESPD eller i et særskilt bilag beskrive referencer, der dokumenterer, at minimumskravene under nærværende punkt er opfyldt. 
Beskrivelsen skal omfatte projektnavn, kontraktform for virksomhedens egen kontrakt (hovedrådgiver i forbindelse med delt rådgivning, underrådgiver eller totalrådgiver), ordregiver/kontraktspart, kontraktsum, udførelsesperiode samt beskrivelse af projektet.
Ved igangværende referencer skal det beskrives, hvor stor en del af opgaven, der er gennemført. Der ønskes ikke referencer på fremtidige opgaver.
Der ønskes maksimalt 3 referencer. Det maksimale antal referencer gælder det samlede antal referencer for tilbudsgiver og de virksomheder, som tilbudsgiver baserer sin formåen på.
Hvis tilbudsgiver er en sammenslutning af virksomheder, skal der afleveres en referenceliste for hver virksomhed, idet virksomhedernes samlede referencer skal opfylde minimumskravet. 
Hvis tilbudsgiver baserer sig på andre enheders formåen (fx underleverandører eller andre enheder i koncernen), skal tilbudsgiver godtgøre, at tilbudsgiver råder over de nødvendige ressourcer hos disse enheder. Dette skal ske ved at fremlægge tilsagn fra disse enheder om deres forpligtelser i så henseende. Tilsagn kan gives ved enhedens udfyldelse af felt hertil i ESPD og underskrift af ESPD.
Hvis tilbudsgiver baserer sig på andre enheders tekniske og faglige kapacitet, henledes opmærksomheden på udbudsloven, § 144, stk. 3.
Der ønskes ikke tekniske og faglige oplysninger om øvrige planlagte underleverandører, hvis tekniske og faglige kapacitet tilbudsgiveren ikke baserer sig på med henblik på at opfylde minimumskravet.
___________________________________________________________________________________
Minimumskrav til egnethed: Erfaring inden de seneste 5 år med detailprojektering af nyetablering eller udvidelse af vejbroer over jernbane.
___________________________________________________________________________________
Idet ordregiver har vurderet, at antallet af sammenlignelige opgaver de seneste 3 år har været begrænset, finder udbudsloven § 155, stk. 1, nr. 1), 2. pkt., anvendelse for at sikre tilstrækkelig konkurrence, jf. implementeringsbekendtgørelsen § 12. Referencer til dokumentation for tilbudsgivers tekniske og faglige formåen kan således være udført inden for de seneste 5 år. Udvidelsen fra 3 til 5 år sker på baggrund af en konkret vurdering af, hvor stor en projektpulje der har været af sammenlignelige projekter, som tilbudsgiverne kan bruge som referenceprojekter i forhold til de stillede krav.
Udbudsmaterialet indeholder en arbejdsklausul iht. Cirkulære nr. 9471 af 30. juni 2014 om arbejdsklausuler i offentlige kontrakter.